Cape Town Cycle Tour velopoygasi tarixida birinchi marta musobaqa bekor qilindi

Keyptaundagi velopoyga tashkilotchilari trassada sportchilarning harakatlarini qiyinlashtiruvchi kuchli shamol tufayli musobaqani bekor qilishdi. ABC News shu haqida xabar berdi. 

Xaut-Bey yarimorolida o‘tayotgan Cape Town Cycle Tour velopoygasi 40 yillik tarixida birinchi marta bekor qilindi. Musobaqa ishtirokchilarining xavfsizligini ta'minlash maqsadida shunday qaror qabul qilindi. 

Dastlab tashkilotchilar masofani 109 kilometrdan 78 kilometrgacha qisqartirishdi. Biroq deyarli poyga boshlanishi bilanoq kuchli shamol boshlandi - shamol tezligi soatiga 100 kilometrdan ortiqni tashkil qildi. Guvohlar musobaqa ishtirokchilarining poyga vaqtidagi qiynalgan lavhalarini suratga olishdi.

Poygada 35 mingga yaqin kishi qayd etilgan. Musobaqa tashkilotchilari uni 2018 yilda o‘tkazishga umid qilishmoqda.